Saara Kirjastus

Saara Kirjastus (OÜ Saarakiri) on 2002. aastal Türil asutatud ja tegutsev kirjastus, mis loodi eelkõige käsitööalaste õppematerjalide ja raamatute kirjastamiseks. 2019. aasta veebruaris valmis kirjastuse tänapäevane foto- ja videostuudio. Kirjastatavate trükiste valik hakkas aga kohe pärast kirjastuse asutamist jõudsalt kasvama: käsitööraamatute kõrval on välja antud ka jutu- ja pildiraamatuid, visiitkaarte, reklaamtrükiseid, plakateid. Kirjastatakse ajakirja Maale, temaatilisi brošüüre ja kohalikke infolehti. Saara kirjastuse käsitööraamatute ja õppematerjalide vastu valitseb ka rahvusvaheline huvi, mistõttu antakse fundamentaalsemad teosed lisaks eesti keelele välja ka inglise keeles. Saara kirjastuse kudumiskool töötab ööpäev ringi ja aasta läbi, kuna tegu on veebi üles pandud koolitusvideotega. Igas videos on üks töövõte, mida on Eestis osatud juba 150 aasta eest, aga mida on väga tore kasutada ka tänapäeval. Õppur saab teada, kuidas meisterdada näiteks Kihnu vitsa, träpsurida, kadrikseid, maokirja, kuidas kirjata, vikeldada, roosida jne. Kui kudumiskoolis saab õppida töövõtteid, siis käsitöökoolis saab õppida, kuidas: kududa Haapsalu salli, teha värvikirevat Muhu tikandit, kududa Eesti kindaid või sokke nii, nagu seda tehti sada aastat tagasi, või hoopis tikkida masinaga nii nagu 21. sajandil. Õpetajatena tegutsevad oma ala läbi ja lõhki tundvad käsitöömeistrid ja õpetajad – needsamad inimesed, kes on oma aastatepikkuse töö tulemusena Saaras käsitööraamatu välja andnud. Käsitöökoolis õpitust, töövahenditest, töövõtetest ja valminud käsitööesemetest saab piltidega ülevaate käsitöökooli blogist. Käsitöökursusi toimub Saaras peaaegu aasta läbi, suviti korraldatakse Saara suvekooli. E-poes müüakse nii kirjastuses välja antud õppe- ja kultuuriloolisi käsitööraamatuid kui ka käsitöömaterjale ja -vahendeid. Saara kirjastuse juhataja ja ühtlasi disainer on Anneli Kenk, käsitööraamatute toimetaja on Anu Pink. 2002 õpik "Kudumine IV–IX kl", autor Anu Pink 2003 õpik "Õmblemine IV–IX kl", autor Anu Pink 2004 õpik "Heegeldamine IV–IX kl", autor Anu Pink 2005 õpik "Tikkimine. Väike rahvarõivaõpetus. IV–IX kl", autorid Kristi Teder, Anu Pink 2005 "Batika", autor Reet Ollino 2006 "Viltimine", autorid Maaja Kalle, Liina Veskimägi-Illiste 2007 "Klaasitööd", autorid Geenart Nagel, Anu Pink 2008 "Voolitud fantaasiad", autor Resa Tiitsmaa 2009 "Harjutusi tikkimisprogrammi 4D Embroidery õppimiseks", autor Anu Pink 2009 "Haapsalu sall", autorid Siiri Reimann, Aime Edasi 2009 "The Haapsalu Shawl", autorid Siiri Reimann, Aime Edasi 2010 "Meite Muhu mustrid", autorid Anu Kabur, Anu Pink, Mai Meriste 2011 "Designs and Patterns from Muhu Island", autorid Anu Kabur, Anu Pink, Mai Meriste 2011 "Haapsalu rätt", autorid Siiri Reimann, Aime Edasi 2011 "Türi kindad ja sukad", koostaja Anu Pink 2011 "Meite Muhu meistrite mustrid. Jaagutoa Riina", koostaja Anu Kabur 2011 "Meite Muhu meistrite mustrid. Mihkli Linda", koostaja Anu Kabur 2011 "Meite Muhu meistrite mustrid. Palmi Eevi", koostaja Anu Kabur 2011 "Meite Muhu meistrite mustrid. Liiva Juri Iisa", koostaja Anu Kabur 2012 "Kirjatud teekond", autorid Kristi Jõeste, Kristiina Ehin 2012 "Ornamented Journey“, autorid Kristi Jõeste, Kristiina Ehin 2012 "Meite Muhu pätitegu", autor Anu Kabur 2013 "Muhu linnud", koostaja Anu Pink 2013 "Harjutusi tikkimisprogrammide 4D ja 5D Embroidery õppimiseks", autor Anu Pink 2013 "Eesti kirivööd", autor Piia Rand 2013 "Helga Rüütli sallid. Knitted Shawls of Helga Rüütel", autorid Helga Rüütel, Siiri Reimann 2014 "Eesti silmuskudumine 1. Tavad ja tehnikad", autorid Anu Pink, Siiri Reimann, Kristi Jõeste 2014 "Väike kudumissõnastik. Concise Knitting Dictionary", koostajad Kait Lubja, Anu Pink 2015 "Aasa sallid. Knitted Shawls of Aasa Jõelaid", autorid Aasa Jõelaid, Siiri Reimann 2022 "Kudumine", autor Anu Pink – see on esimene Saara kudumisõpik, mille juurde kuuluvad õppevideod, eraldi heliga, helita, parema- ja vasakukälistele, nende juurde saab mugavalt QR-koodide abil otse raamatust. 2014 "Tori kihelkonna rahvarõivad", autorid Anne Rätsep, Anneli Laur 2014 "Rahvarõivaid Vooremaa veerelt", koostaja Tiina Kull 2015 "Seto niplispits", autorid Eeva Talts, Reet Piiri 2015 "Saarde mustrid" autorid Tiina Kuum, Juta Rea 2010 Kultuurkapitali rahvakunsti sihtkapitali aastapreemia raamatu "Meite Muhu mustrid" eest (autorid Anu Kabur, Anu Pink, Mai Meriste) Saara kirjastuse portaal https://jarvateataja.postimees.ee/7459044/kolm-jarvalast-palvisid-presidendilt-auraha https://jarvateataja.postimees.ee/633520/saara-kirjastus-kogub-valisturgudel-tuntust